एक दूसरे प्रश्न में कहा गया कि मनु, ग्लोबलाइजेशन के पहले भारतीय चिंतक थे, समझाएं. 15 नंबर के यह सवाल एमए के राजनीतिक विज्ञान के प्रश्नपत्र में दिए गए हैं. 

छात्रों का कहना है कि ये उनके कोर्स में नहीं था. 

लेकिन प्रश्नपत्र बनाने वाले प्रोफ़ेसर कौशल किशोर मिश्रा ने कहा है कि उन्होंने इन दो प्राचीन चिंतकों की व्याख्या की है और जीएसटी और ग्लोबलाइजेशन के उदाहरणों से उनके दर्शन को पढ़ाया है. 

हिंदुस्तान टाइम्स की एक ख़बर के अनुसार, सूचना एवं प्रसारण मंत्रालय ने मानव संसाधन मंत्रालय को पत्र लिखकर ऐसे इतिहासविदों की लिस्ट देने की बात कही है जो संजय लीला भंसाली की विवादास्पद फ़िल्म पद्मावती के विषय की जांच करें. 

इस फ़िल्म पर काफ़ी विवाद है और राजपूतों की करणी सेना ने इस कड़ा ऐतराज जताया है. 

द हिंदू की एक ख़बर के अनुसार, केरल सरकार ने शराब के सेवन की उम्र को 21 साल से बढ़ाकर 23 साल कर दिया है. कैबिनेट ने इस उद्देश्य के लिए आबकारी क़ानून में बदलाव करने का फ़ैसला किया है. 

पहले की यूडीएफ़ सरकार ने शराब की उपलब्धता को कम करने के लिए बारों और सरकारी शराब की दुकानों को बंद करने का फ़ैसला लिय... अधिकतम 4000 वर्णों के लिए लेख जारी रखें:
ा था. लेकिन सत्तारूढ़ एलडीएफ़ सरकार ने सितम्बर में पंच सितारा बारों के लिए नियमों ढील दी थी. 

टाइम्स ऑफ़ इंडिया की एक ख़बर के अनुसार, दिल्ली हाई कोर्ट ने केंद्र से कहा है कि नए जारी किए 50 रुपये के नोट में ब्रेल निशान न होने की समस्या को हल करने के लिए विशेषज्ञों की मदद ले. 

हाल ही में 50 रुपये के नए नोट जारी किए गए हैं जिन पर नेत्रहीनों की सुविधा के लिए खुरदुरे निशान नहीं हैं. इसको लेकर कोर्ट में याचिका दायर की गई थी. 

द स्टेट्समैन की एक ख़बर के मुताबिक, मोदी ने बुधवार को अहमदाबाद में एक सभा में आरोप लगाया कि कांग्रेस चुनावों को मंदिर से जोड़ रही है. 

असल में छह दिसम्बर को अयोध्या बाबरी मस्जिद- राममंदिर स्थल विवाद पर सुनवाई थी. इसमें कांग्रेस नेता कपिल सिब्बल ने एक पक्षकार की ओर से अर्जी दी थी कि सुनवाई को अगले आम चुनाव तक स्थगित कर दिया जाए क्योंकि इसका उस पर असर पड़ेगा.

अख़बार ने लिखा है, कि बीजेपी ने कांग्रेस उपाध्यक्ष राहुल गांधी पर फिर तंज कसा है और उन्हें बाबहर का भक्त और अलाउद्दीन खिलजी का सगा बताया है. 

गुजरात में नौ दिसम्बर को पहले चरण का मतदान होना है और गुरुवार शाम तक इन विधानसभा क्षेत्रों में चुनाव प्रचार थम जाएगा.

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)